DEPOSISI 1996
Kita kembali selepas rehat tengah hari.
Ada apa-apa berlaku yang boleh menjejaskan kemampuan
untuk mengingati atau menceritakan maklumat?
Tidak.
Awak kenal seseorang bernama Jordy Chandler?
- Siapa? - Tak perlulah.
Jangan jawab.
Kita takkan bincangkan siapa dia kenal atau tidak.
Kalau awak nak tanya soalan, silakan, tapi…
Saya percaya ia di luar skop penemuan dalam kes ini.
Michael Jackson duduk tersenyum.
Tentulah dia kenal Jordy Chandler.
Awak akan mengarahkan Encik Jackson
untuk tidak menjawab sebarang soalan
yang berkaitan dengan isu Jordy Chandler dalam apa cara sekalipun?
Ini tuduhan penderaan pertama terhadap Michael Jackson.
Kes Chandler berlaku kira-kira 10 tahun
sebelum kes melibatkan Gavin.
Saya mahu juri faham yang dia pernah melakukannya.
Michael!
Saya mahu menunjukkan bukti
bahawa dia cenderung melakukan jenayah seks.
Ia boleh mengubah keputusan kes ini.
Juri Jackson akan mendengar tuduhan seks perbicaraan lalu.
Ini keputusan yang kritikal.
Tiada angin, masakan pokok bergoyang.
Itu bukti yang sangat penting.
Setiap kali saya buat begitu dalam kes pencabulan kanak-kanak,
saya menang.
Michael, tak bersalah!
Neverland.
Pulau fantasi yang dia cipta
ialah kawasan yang amat besar dengan ramai kakitangan.
Saya percaya ada staf pembersihan, staf senior, setiausaha
dan staf keselamatan yang tahu sesuatu.
Saya yakin ada yang bersubahat.
Mustahil mereka tidak tahu.
Mereka tahu masa dan kawasan untuk mereka menjauhkan diri.
Mereka faham selagi mereka bekerja di situ,
jangan berani sebut tentang apa yang berlaku kepada sesiapa.
Jika tidak, padah menanti.
Kami mahu juri tahu apa yang mereka nampak.
HARI KE-23 PERBICARAAN
Perbicaraan Michael Jackson bersambung.
Juri mendengar keterangan tentang dakwaan pencabulan lampau
oleh penghibur yang isytiharkan dirinya Raja Pop.
CUKUP! MICHAEL TIDAK BERSALAH!
Bekas pekerja akan memberi keterangan bahawa bertahun-tahun lamanya,
Michael Jackson mengumpan budak lelaki ke Neverland
dan mencabul mereka.
Ia boleh mengubah hala tuju kes.
Setiap hari, kita mendengar butiran membimbangkan
tentang kejadian yang didakwa dilihat.
Dia tahu apa yang mereka lihat.
Saya pernah temu bual bekas pekerjanya.
Mereka semua menceritakan salah laku Michael dengan budak lelaki.
Tiada seorang pun tampil sehingga kami memanggil mereka.
Di mahkamah, mereka perlu jawab soalan.
JACKO SAMAN SAYA, DLL
Saya baca daripada buku nota saya.
Ralph Chacon, pengawal keselamatan di Neverland.
Satu malam semasa rondaan di kawasan pancuran kolam renang,
Michael dan Jordy Chandler kedua-duanya berbogel.
"Saya nampak Encik Jackson membelai rambut dan wajah budak itu,
dan dia melakukan seks oral ke atas budak itu."
Blanca Francia, bekas pembantu rumah,
ternampak Wade Robson dengan Michael Jackson di ruang pancuran.
Keterangan demi keterangan.
Seorang lagi bekas pekerja memberi keterangan.
Bekas tukang masak Neverland bernama Phillip LeMarque.
Dia menceritakan Michael Jackson bermain permainan video Thriller
dengan bintang filem, Macaulay Culkin.
Tangan kiri Michael Jackson di dalam seluar budak itu.
"Soalan, 'Kenapa kamu tak lapor polis?'
Jawapan, 'Tiada sesiapa akan percaya.'"
Tiada seorang pun yang dapat kata bahawa Michael Jackson, setahu mereka,
pernah ada tetamu dewasa di biliknya semalaman.
Isterinya pun tidak. Dia berkahwin dua kali.
Hanya budak lelaki yang tidur di biliknya.
Wartawan mula berkata,
"Isu ini rupa-rupanya lebih besar daripada keluarga Arvizo."
Menurut saksi, ia melibatkan bintang Home Alone, Macaulay Culkin,
Wade Robson, Brett Barnes
dan Jordan Chandler.
Ada corak yang membabitkan kanak-kanak lelaki belum baligh.
Macam kitaran.
Mereka datang muda, apabila besar, mereka pergi.
Jim, beritahu perkembangan terkini.
Lima kanak-kanak lain yang didakwa diantun dan disentuh secara tidak senonoh
boleh mengubah pandangan juri terhadap Michael Jackson.
JURI NO. 8
Ia membuatkan saya berhenti dan berfikir,
"Wah. Bagaimana jika perkara yang sama berlaku kepada Gavin.
Cara yang sama."
Lima kanak-kanak lelaki,
tetapi cuma seorang akan beri keterangan, betul?
Keempat-empat kanak-kanak itu, Jordy Chandler, Brett Barnes,
Wade Robson dan Macaulay Culkin,
tiada seorang pun mahu bercakap.
Hanya tinggal seorang.
DUIT TUTUP MULUT
Blanca Francia salah seorang pembantu rumah.
Dia ada seorang anak remaja bernama Jason,
kini dewasa, yang sudi bekerjasama.
Dia beri keterangan untuk kami.
Apabila dia masuk, saya nampak Michael Jackson pandang dia,
terus memalingkan kepala dan pandang ke depan.
Jason Francia, kini pastor belia,
berusia antara 8 hingga 10 tahun waktu itu.
Dia kata dia dicabul tiga kali oleh Michael Jackson.
"Soalan, 'Tangannya menyentuh alat sulit kamu?'
'Ya, di atas pakaian.'
'Berapa lama tangannya di situ?'
'Sepanjang dua kartun.''"
Ia sangat menyayat hati.
Saya menemubual ibunya tentang kejadian ini pada tahun 1993,
dan bertahun-tahun kemudian,
anaknya menceritakan perkara yang sama kepada saya.
Ia mengganggu emosi.
Keterangannya mengganggu emosi saya.
Seorang demi seorang saksi
mengatakan Jackson ada corak dan kecenderungan mencabul kanak-kanak.
Juri akan menelitinya dan mereka akan menghadapi kesukaran
untuk mengatakan Jackson bukan pedofil dalam kes ini.
Pihak pendakwa kata, "Kita dapat dia.
Kita ada pedofil bersiri."
PEGUAM KELUARGA JACKSON
Mengarut betul semua itu.
Mereka yang memberi keterangan,
Francia, Chacon, McManus, LaMarque,
semuanya bekas pekerja yang marah.
Mereka berdendam.
Kami akan buktikannya.
Peguam utama Jackson, Tom Mesereau, menyerang balas.
Peguam bela dengan mahir memanggil setiap saksi ini,
dan melabelkan mereka sebagai orang yang mengambil kesempatan.
Ada antara mereka dibayar oleh media untuk cerita mereka.
Pembantu rumah itu menjual ceritanya kepada Hard Copy untuk $20,000.
Dia jumpa sesuatu tentang setiap saksi.
"Kamu dapat $20,000?"
Hakikatnya, pada tahun 1990-an,
televisyen tabloid membayar untuk cerita.
Semua orang tahu.
PEMBERI MAKLUMAT TABLOID
Kini reputasi mereka tercalar di mahkamah.
Dia sangat licik.
Dia gunakan fakta dan nada suara yang membuatkan juri fikir,
"Orang ini tak boleh dipercayai."
Ya, pada pendapat saya, mereka tamak.
Orang mahu duit Michael Jackson,
walau apa cara sekalipun.
Kami soal balas dengan baik.
Saksi mereka tidak boleh dipercayai.
Setiap saksi pihak pendawa ini
ada dendam masing-masing.
Mesereau cuma menabur lebih banyak fitnah.
Sepuluh orang beri keterangan, dan dia kata mereka semua penipu.
Anda perlu percaya 10 orang ini sanggup ambil risiko untuk berbohong…
Hujah mereka agak kukuh.
Ini tentang kredibiliti, bukan bukti fizikal.
Semua ini tergantung untuk dipertimbangkan oleh juri.
HARI KE-27 PERBICARAAN
Saya rasa pihak pendakwa perlu tunjukkan bukti yang kukuh.
Michael, tak bersalah!
Walaupun keadaan nampak teruk untuk pihak pendakwa,
tindakan mereka seterusnya amat bijak.
Saksi mana lagi yang patut dipanggil
jika bukan ibu kepada Jordy Chandler,
budak lelaki yang dibayar berjuta-juta dolar untuk berdiam diri?
Jadi, June Chandler datang ke kandang saksi.
Apabila kami tahu June Chandler akan beri keterangan,
keadaan jadi huru-hara, okey?
Ia menghantui kami semula.
Untuk memahami betapa pentingnya keterangan ibu Jordy Chandler ini,
kita perlu imbas 10 tahun lalu,
dengan buku nota ini.
Buku nota pertama saya tentang Michael Jackson.
Inilah cerita asal yang kami dedahkan pada tahun 1993.
Amerika digemparkan dengan skandal melibatkan bintang pop, Michael Jackson.
Barry, saya tak mahu melebih-lebih.
Saya cuba berhati-hati.
Tapi kita mungkin menyaksikan kejatuhan seorang bintang.
Menurut sumber di Los Angeles, tuduhan penderaan seksual budak 13 tahun
membuka siasatan terhadap Michael Jackson.
PETER PAN ATAU PEDOFIL?
Unit Eksploitasi Seksual Kanak-Kanak LAPD
dari Divisyen Juvenil yang mengendalikan kes ini.
Kami mula menyoal mangsa di rumah bapanya.
Ibu bapanya bercerai.
Dia mendakwa dia ada hubungan seksual dengan Michael Jackson.
Mangsa beri butiran terperinci.
Salah satu dakwaan ialah mereka mandi bersama.
Dia melukis butiran terperinci tentang tubuh Encik Jackson.
Dia melukis gambar alat sulit Encik Jackson,
iaitu zakarnya,
menyatakan bahawa Encik Jackson ada tanda pada zakarnya.
Berdasarkan maklumat terperinci yang dia beri kepada saya
dan pegawai lain di bilik itu,
tidak mungkin dia mereka-reka cerita.
Peguam Jackson perlu memberi jaminan
bahawa Michael akan membenarkan pemeriksaan tubuh
supaya polis boleh melihat jika anggota badannya
sepadan dengan gambaran.
Waran tubuh dikeluarkan untuk mengambil gambar Michael Jackson.
Encik Jackson histeria ketika itu.
Dia menjerit dan memekik kepada peguamnya,
"Kenapa awak benarkan ini berlaku?"
Mereka serahkan waran yang membenarkan mereka melihat dan merakam tubuh saya,
termasuk zakar saya, punggung saya, bahagian bawah badan saya,
paha saya dan mana-mana bahagian yang mereka mahu.
Inilah kali pertama dunia melihat Michael Jackson menafikan
dakwaan penderaan seksual.
Dalam mesej secara langsung dari ladangnya di Santa Barbara,
dia menggambarkan pemeriksaan tubuhnya dengan penuh emosi.
Ia pengalaman paling memalukan dalam hidup saya.
SIASATAN PENDERAAN
Setahu saya, beberapa detektif dapat mengesahkan bahawa lakaran itu
sepadan dengan gambar dan tanda
yang ada pada tubuh Michael Jackson.
Kami tahu kes kami kukuh,
tapi mangsa enggan meneruskan kes jenayah.
Budak lelaki yang menjadi pencetus bagi siasatan ini
baru-baru ini memaklumkan kepada kami yang dia tidak mahu terlibat,
dan kami perlu menolak pendakwaan terhadap Encik Jackson.
Saya tidak percaya. Kami tidak ada mangsa.
Tiada orang lain yang mahu tampil.
Kami tiada kes.
Penyelesaian dicapai,
dan penuduh Jackson yang muda itu kini jutawan terbaru California.
Michael Jackson faham kemampuan budak itu untuk menggugatnya,
dan 23 juta dolar dibayar untuk mengelak Michael Jackson dipenjarakan.
Saya beritahu dia, "Sampai situ saja, Mike.
Awak tak boleh dilihat lagi bersama kanak-kanak
sama sekali."
Michael, tak bersalah!
Ibu kepada mangsa dalam dakwaan tahun 1993
merupakan saksi ke-51 yang memberi keterangan untuk pendakwaan.
June Chandler, saksi yang boleh dipercayai.
Ini kali pertama juri akan mendengar
perkara sebenar tentang pengalaman anaknya.
Semuanya kecuali gambaran tentang pencabulan,
semuanya boleh datang daripada dia.
Keterangan June Chandler sangat menarik.
Dia kata dia, anak lelaki dan anak perempuannya yang kecil
mengembara ke seluruh dunia dengan Michael Jackson.
Tempoh yang penuh keseronokan.
June Chandler beri keterangan.
Pada akhir Mac 1993, mereka ke Vegas.
Jackson jumpa dia sambil menangis.
"Awak tak percayakan saya. Kita keluarga. Kenapa tak benarkan Jordan bersama saya?"
Dia kata, "Dia bersama awak."
"Kenapa bukan di bilik tidur saya?"
Michael menggigil dan berkata,
"Kita keluarga. Jordy seronok dengan saya.
Kenapa tak boleh tidur sekatil? Tak salah pun.
Tak ada apa-apa. Awak tak percayakan saya?"
Akhirnya, dia benarkan anaknya tidur dengan Jackson.
Sejak itu, dia selalu tidur dengan Michael Jackson.
MJ bermalam lebih 30 kali di rumah June di Santa Monica.
Dia tidur di mana? "Di bilik tidur anak saya."
Soalan, "Ada lebih daripada satu katil?"
"Tak."
Seram saya mendengarnya.
Kita tidak boleh lupa bahawa wanita ini dipujuk
untuk benarkan anaknya tidur dengan Michael Jackson.
Anaknya 12 tahun.
Jackson hadiahkan gelang Cartier yang mahal kepadanya.
Sejak itu, setiap kali Jackson dan Jordy bersama,
mereka tidur sekatil.
Ia seolah-olah dia menjual anaknya.
Kemudian dia beritahu juri sudah 11 tahun dia tidak jumpa anaknya.
Kita dapat tanggapan bahawa June Chandler sedar dia buat silap.
Dia benarkan anaknya didekati dan dia menyesalinya.
Saya tahu dia terluka.
Saya nampak pada wajahnya apabila dia bercakap tentang Jordy.
Mereka tidak dapat meneruskan
hubungan normal antara ibu dengan anak selepas itu.
Ini hanya spekulasi, tapi saya rasa Jordan menyalahkan ibunya
kerana tidak melindungi dia daripada penderaan ini
seperti seorang ibu patut lakukan.
"Ibu dapat berlian, saya didera."
Itu pemahaman mereka.
Ia menyedihkan dan juga menyakitkan hati.
Saya ingat saya melihat dia di kandang saksi.
Saya fikir, "Wanita ini mungkin akan menjatuhkan Michael."
Saya fikir juri akan penjarakan dia.
Ia buat saya berhenti dan terfikir.
Apabila mengetahui Michael Jackson membayar keluarga ini,
kita tertanya-tanya, adakah dia bersalah?
Michael, awak rasa June Chandler bercakap benar?
Tiada komen.
Corak yang diterangkannya sangat mirip dengan kes kini,
juri mungkin percaya Jackson ada cara
untuk goda budak-budak ini.
Pihak pendakwa mengakhiri topik pencabulan dan beralih kepada konspirasi
dengan mendakwa keluarga Arvizo ditahan tanpa kerelaan.
HARI KE-29 PERBICARAAN
Janet Arvizo, ibu pengadu, memberi keterangan.
Tak bersalah!
Michael!
Michael Jackson bersemuka dengan ibu
kepada remaja yang dikatakan dicabulnya.
Bagi pihak pendakwa, Janet Arvizo, ibu kepada pengadu, Gavin Arvizo,
ialah saksi yang sangat penting.
Dia akan beri keterangan bahawa dia telah diculik,
keluarganya ditahan tanpa rela,
dan Michael Jackson mencabul anaknya.
Janet wanita yang rumit.
Melahirkan tiga anak ketika dia muda, hidup dalam kemiskinan.
Mereka tinggal di apartmen studio satu bilik.
Dia mengahwini lelaki yang ganas dan kejam.
Itu mempengaruhi cara dia melihat dunia.
Dia rasa tidak selamat, serba salah dan trauma dari segi emosi.
Itulah yang dia tunjukkan.
Keterangan penuh emosi yang menuduh
Jackson menahan dia dan tiga anaknya tanpa rela.
Di kandang saksi, Janet menggambarkan mereka dikepung pasukan Jackson
selepas dokumentari Martin Bashir.
"Kami perlu sembunyikan awak di Neverland supaya media tak jumpa awak."
Jadi, dia ikut saja arahan mereka.
Kami jumpa pada awal kes ini,
video yang menunjukkan seluruh keluarga Arvizo
memuji-muji Michael Jackson
dan jasanya kepada mereka.
Dia bermain dan ketawa dengan mereka.
Dia
mengalah kepada mereka.
Semasa video itu dirakam,
Janet langsung tidak mengetahui
ada sesuatu yang tidak senonoh, ada sesuatu yang salah atau ada jenayah.
Dia masih percaya Michael Jackson penyelamat keluarganya.
Semua jalan tertutup untuk kami,
dan Michael kata, "Saya ada jalan lain.
Buat rumah saya macam rumah awak.
Untuk anak-anak awak,
saya akan jadi bapa mereka."
Saya pula, dia panggil saya "keluarga".
Michael Jackson beritahu dia yang mereka kini keluarga,
yang dia ada hubungan istimewa bukan saja dengan anaknya,
tapi dengan dia juga, dan mereka boleh mengharapkannya.
Itu sama seperti yang digambarkan oleh June Chandler.
Setiap pendakwa yang mengendalikan jenayah seks tahu,
corak kelakuan yang sama akan diulang-ulang.
Kami percaya proses pengantunan ini bukan saja dilakukan kepada kanak-kanak,
tapi juga seluruh keluarganya.
Hampir semua kanak-kanak yang Michael Jackson dekati
tiada figura bapa.
Itu dilihat dalam kes Jordan. Ibu bapanya bercerai.
Begitu juga dengan Gavin.
Michael Jackson beritahu mereka, "Saya ayah awak sekarang.
Saya akan jaga awak dan sayang awak,
awak akan diuruskan dan dilindungi.
Saya hanya mahu yang terbaik untuk awak.
Sekarang, mari tidur."
Dari awal lagi,
ada sesuatu yang tidak kena tentang keluarga ini.
Michael Jackson tidak faham,
kenapa mereka buat begini?
Semua orang ada sejarah.
Jadi, kami tanya, siapa keluarga Arvizo ini?
Michael kata, "Itu tugas awak, Brian.
Tugas awak adalah untuk siasat perkara sebenarnya yang berlaku."
Saya perlu cari semua rahsia dalam hidup mereka,
sejarah buruk mereka.
Sampai ke lubang cacing.
Buat carian, rekod mahkamah.
Jumpa.
Keluarga Arvizo ada kes menentang JCPenney.
Gavin Arvizo masuk dan mencuri pakaian.
Pengawal keselamatan nampak dan tangkap dia.
Janet Arvizo nampak apa yang berlaku
dan timbul kekecohan.
Mereka bergaduh.
Mereka tidak didakwa mencuri.
Sebaliknya, Janet Arvizo failkan saman terhadap JCPenney,
mendakwa pengawal keselamatan mereka
meraba Janet Arvizo di tempat letak kereta.
Sekejap, mereka pernah buat begini.
Modus operandi yang sama.
Saya dapat tahu $152,000 dibayar kepada mereka
dalam persetujuan penyelesaian.
Saya kata, "Mereka ada banyak duit. Kenapa mereka terima wang kebajikan?"
Mereka penipu. Mereka tahu caranya.
Saya jumpa bukti kukuh.
Tapi cukupkah?
Dalam perbicaraan hari ini, peguam Jackson menyoal balas ibu penuduh.
Kini, giliran pihak pembela beraksi.
Michael, awak tidak sabar menantikan pemeriksaan balas saksi ini?
Pemeriksaan balas Tom Mesereau adalah amat teliti.
Terkawal, tapi memusnahkan.
Dia terbalikkan naratif.
Dia jadikan keluarga Arvizo penyerang serta pemangsa,
dan Michael Jackson mangsa.
Penipuan wang kebajikan itu sangat memberi kesan
dan ibunya terpaksa menggunakan Pindaan Kelima.
Dia membiarkan Janet Arvizo menjerat dirinya sendiri.
Ada reaksi yang ketara di mahkamah.
Saya agak terganggu.
Bagi saya, ia…
Ia cuma sandiwara.
Dia cuma mahu duit.
Mahu duit.
Setiap kali ada peluang, pihak pembela mengkritik dia.
Idea bahawa mereka sekeluarga penipu
dan mahu cari wang mudah, itu karut.
Ada drama di mahkamah dalam perbicaraan kes Michael Jackson.
Dia melihat Jackson menjilat muka anaknya
dan dia melakukan lakonan semula,
pasti amat janggal rasanya.
Dia menjerit dan saya petik,
"Neverland hanyalah tempat arak, pornografi dan seks dengan budak lelaki."
Dia merapu. Dia tidak jelas. Dia ditawan emosi.
Dia beri keterangan beberapa hari.
Setiap hari, dia seperti orang berbeza.
Satu hari dia sangat lemah lembut, esoknya dia sangat marah,
lusanya dia sangat sedih.
Sukar untuk kita menduga Janet Arvizo.
Saya ingat saya duduk kurang 2 meter dari dia
dan dia menuding kepada juri.
"Bayangkan awak di tempat saya. Jangan nilai saya."
Dia kata dia diculik dalam belon udara panas.
Saya gelar dia Janet dari Lain Planet.
Minta maaflah, tapi begitulah perangainya.
Itu reaksi normal bagi seorang ibu yang sedar
bahawa anak mereka terdedah kepada bahaya.
Dia tidak memiliki kemampuan untuk menghadapinya dari segi psikologi.
Saya pun tak pasti jika saya mampu.
Padahal saya dibesarkan dengan normal.
Hari ini, dari Neverland, kita ke alam ke fantasi.
Saksi ini sangat bermasalah.
Dia saksi paling teruk yang boleh dibayangkan untuk pendakwa.
Ia saat yang menjadi penentu dalam kes ini.
Jika difikirkan semula, dialah yang pihak pembela perlukan.
Keraguan munasabah di depan mata mereka sendiri.
Ia detik yang penting untuk Michael Jackson.
Kes itu berjalan lancar untuknya.
Michael, awak berpuas hati dengan soal balas itu?
Ia berjalan lancar.
Michael sangat teruja dan sungguh gembira sebenarnya.
Hari itu hari yang baik.
Saya hargai hari-hari yang baik…
PENGARAH KESELAMATAN MICHAEL JACKSON
…kerana kebanyakan masa, ia sangat tertekan.
Sepanjang perbicaraan, keadaan mental dan fizikalnya merosot
kerana dia dikuasai ketakutan dan kebimbangan.
Kadangkala, kami nampak dia
termenung,
dan saya nampak air matanya mengalir
kerana ia menghancurkan hatinya.
Saksi utama pendakwa akan memberi keterangan,
bekas isteri Jackson.
Bekas isteri penyanyi itu, ibu kepada dua anaknya,
akan beri keterangan.
Apabila mengetahui Debbie Rowe berpihak kepada pendakwa,
itu satu masalah.
Debbie, bekas isteri Michael Jackson,
kini akan menjadi saksi.
Saya fikir, "Apa yang akan berlaku?"
Debbie Rowe beri Michael Jackson apa yang dia mahu, anak sendiri.
Bukan satu, tapi dua.
Dia setuju untuk tidak terlibat dalam hidup anak-anak.
Dia lepaskan hak penjagaan agar anak-anak itu menjadi milik Michael.
Tapi dia berubah fikiran.
Rowe sedang merebut hak penjagaan anak-anak dengan Jackson
dan marah kerana penyanyi itu tidak membayar alimoni lebih setahun.
Dia beritahu pendakwa
sudah dua setengah tahun dia tak jumpa anak-anak
kerana Jackson tak benarkan dan dia panggil bintang itu sosiopat.
Kejayaan untuk pendakwa kerana mendapatkan Debbie Rowe.
Malam sebelumnya,
saya di restoran stik yang kami pergi setiap malam.
Debbie ada di situ.
Dia bersama pihak pendakwa dan mereka berbisik,
menundukkan kepala dan mencatat nota.
Dia cakap dengan bersemangat, entah apalah yang dia kata.
Saya tahu tentu tak baik.
HARI KE-38 PERBICARAAN
Mungkin tegang hari ini
dalam perbicaraan Michael Jackson dengan bekas isterinya.
Pada ketika itu, kami berperang.
Kami perlu lakukan apa saja.
Debbie Rowe ada maklumat relevan
tentang Michael Jackson dan kelakuannya dengan kanak-kanak.
Bolehkah dia menyampaikan maklumat itu untuk kami
dengan cara yang berkesan dan diterima baik oleh juri?
Dia tidak ragu-ragu untuk melakukannya.
Ia boleh memusnahkan pihak pembela.
Saya rasa dia akan dipercayai disebabkan peranannya
dan apa yang dia tahu.
Apabila Debbie Rowe hadir sebagai saksi pihak pendakwa,
itu satu kejutan besar.
Randy, Jermaine, La Toya, Encik Jackson, semua orang di pihak pembela
nampak pucat seolah-olah wajah dan jantung kehilangan darah.
Orang akan fikir dia tahu cerita sebenar.
Itu dia, Debbie Rowe.
Dia pandang Michael.
Michael pandang dia.
Ada satu ketika…
saya nampak dia berubah.
Ada sesuatu di mahkamah yang boleh menguasai orang.
Emosi mereka melimpah keluar, begitu juga emosi Debbie.
"Michael, saya amat memuja awak."
Dia kata begitu.
Keterangannya kepada kami dan di mahkamah berbeza sama sekali.
Ya, saya menjangkakan dia akan kata sesuatu seperti,
"Saya risau tentang kelakuan dan hubungannya dengan kanak-kanak,"
tapi bukan itu katanya di kandang saksi.
Tidak banyak yang boleh dibuat untuk menangani kejutan itu.
Kita kena terima saja.
Ia amat mengecewakan.
Pihak pendakwa tidak meneruskan keterangannya.
Mereka sedar dia berpaling tadah.
Dia takkan beritahu apa yang dia beritahu sebelum itu.
Michael kaku sepanjang masa.
Dia pandang saya dan kata, "Ya, itu Debbie saya.
Saya sayang dia juga."
Debbie Rowe digembar-gemburkan sebagai saksi utama pendakwa,
tapi nampaknya dia mempermainkan mereka.
Semasa dia meninggalkan kandang saksi, Debbie Rowe memandang dengan lama,
seolah-olah berkata, "Pandanglah saya."
Seingat saya, Michael Jackson tunduk saja.
Sebaik saja dia masuk ke mahkamah, naik ke kandang saksi, pandang Jackson,
dia terus cair.
Dia masih sayang Michael Jackson? Sebab itukah?
Ada teori, jika dia beri keterangan yang membantu Michael Jackson,
ada perjanjian berasingan yang membenarkan dia berjumpa anak-anak.
Hanya Debbie Rowe yang tahu perkara sebenar.
Michael, seronok jumpa Debbie lagi?
Bagaimana rasanya jumpa Debbie Rowe?
- Tiada komen. - Tiada komen?
Orang yang patut membenci tidak membenci Michael Jackson.
Apa kesimpulan yang boleh dibuat?
Kenapa mereka panggil dia?
Kenapa mereka tak tahu keterangan dia akan berikan?
Memang teruk kerana ia berlaku lewat dalam kes itu.
Pihak pembela akan bermula. Kita nak mula dan tamat dengan baik.
Ini merupakan penghujung kes pihak pendakwa
dan penamat kes pihak pendakwa.
Selepas 45 hari dan 85 saksi,
pihak pendakwa selesai membentangkan kes.
Pihak pendakwa melakukan banyak kesilapan.
Martin Bashir salah satunya.
Debbie Rowe, ya Tuhan.
Tapi kami masih ada masalah.
Pendapat awam sangat penting.
TINJAUAN
Tujuh puluh peratus kata dia bersalah.
Kami dikecam hebat.
Sejak bila rakyat Amerika sependapat tentang apa-apa?
Bolehkah kami ubah pendapat itu
supaya kembali memihak kepada pihak pembela?
Saya tak sabar nak habis. Dah jenuh tengok dia pakai baju tidur.
Pihak pembela akan membentangkan kes.
Mari kenali panel dan ambil panggilan.
- Hai, Larry. - Silakan.
Patutkah mereka benarkan Michael beri keterangan?
Jika saya peguamnya, tidak.
HARI KE-44 PERBICARAAN
CUKUPLAH DENGAN PEDOFIL
Selepas 10 minggu menyerang hujah pihak pendakwa,
pihak pembela memulakan pembentangan.
Kini giliran pihak pembela.
Pihak pembela ada rancangan besar untuk memulihkan reputasi Michael Jackson.
Mereka panggil siapa?
Wade Robson.
Mereka panggil Brett Barnes,
selepas pendakwa menuduh Michael Jackson mengantun
dan mencabulnya.
Tapi tahu tak?
Mereka juga panggil bintang filem, Macaulay Culkin.
Pelakon Home Alone itu sentiasa memuji Michael Jackson.
Apa terjadi di rumah itu? Itu yang dikhuatirkan.
Itulah yang pelik. Tiada apa-apa berlaku.
Tiada apa-apa, sungguh. Kami main permainan video.
Macaulay Culkin. Dia baik.
Saya telefon dan cakap,
"Mac, mereka buat tuduhan terhadap Michael tentang awak."
Macaulay Culkin kata,
"Daripada apa yang saya sedang lihat,
Michael dalam masalah.
Saya akan bantu dia, Brian. Saya akan beri keterangan.
Saya dah beritahu. Saya akan beritahu lagi."
Para juri nampak terpegun melihat selebriti.
Bintang Home Alone di situ, beberapa meter dari mereka,
bersumpah untuk bercakap dengan benar.
Dia minta juri mempercayainya.
"Jika anda percaya saya,
bintang Home Alone, Macaulay Culkin,
percayalah Michael Jackson."
Michael Jackson merenung dia seketika,
lalu tersenyum.
Ia detik antara dua bintang gergasi
yang boleh memegunkan dunia
dan mereka berdua berkongsi detik itu bersama.
Dia menafikan Michael Jackson mencabul atau menyentuhnya dengan tidak wajar.
Culkin mengatakan tuduhan itu karut.
Saksi kedua pihak pembela, Brett Barnes, juga sama.
Koreografer Wade Robson beritahu juri dia jumpa Jackson ketika lima tahun
dan berkongsi katil dengannya lebih 20 kali hingga umurnya 14 tahun.
Wade kata, "Tak, Michael tak sentuh saya.
Dia tak pernah buat apa-apa
yang dikatakan dalam semua tuduhan ini."
Wade sangat meyakinkan.
Dia buat saya rasa dia bercakap benar kepada saya.
Sukar untuk menipu seseorang.
Jika kita pandang orang itu, dia akan pandang tempat lain
atau perhatiannya nampak terganggu.
Tapi dia tidak buat begitu.
Itu tiga kejayaan besar untuk Tom Mesereau.
Ketiga-tiga pemuda itu menggambarkan masa yang ajaib dan selamat di Neverland.
"Kamu tidur dengan Michael Jackson di sana?"
"Ya." "Tiada perkara buruk berlaku?"
"Tidak, tiada perkara buruk berlaku."
Saya teringat kembali pada tahun 1993
apabila Wade Robson berusia 9 tahun dan Brett Barnes berusia 9 atau 10 tahun
dibawa keluar oleh Pasukan Jackson.
Kamu tidur sekatil dengan dia?
Ya, tapi saya di sebelah sini, dia di sebelah sana.
Katil itu besar.
Ya, ada masa cuma saya dengan Michael.
Ada masa dia bawa kawan-kawan lain juga.
Macam parti tidur saja. Kami berseronok.
Bertahun-tahun kemudian,
mereka dewasa dan memberi keterangan yang sama.
Ya, mereka tidur dengan Michael Jackson, tapi "tiada apa-apa berlaku".
Ia diulang-ulang.
Tiada apa-apa berlaku.
Tiada apa-apa.
Tiada apa-apa yang berlaku.
Betapa kuatnya hujah pihak pembela?
Kita tertanya-tanya kenapa pihak pendakwa memfailkan tiga kes ini.
Kami perlu atasi sesuatu yang memusnahkan kami.
Kami meyakinkan juri bahawa Wade Robson merupakan mangsa.
Kami ada saksi yang nampak dia didera oleh Michael Jackson.
Dia menafikannya.
Itu sangat sukar untuk diatasi, bukan?
Kini, saya perlu menyoal balas.
PEMINAT MICHAEL JACKSON
Saya di dalam mahkamah.
Pada satu ketika, pendakwa raya itu panas hati
kerana saksi membantu pihak pembela,
sehingga dia bersandar pada podium dengan rasa marah
kerana tidak dapat jawapannya.
Dia kata, "Mungkin dia buat semua ini kepada kamu semasa kamu tidur."
Penonton terkejut seolah-olah terfikir,
"Awak terdesak sangat?"
Sukar untuk mengatasinya.
Sukar untuk meyakinkan juri
apabila mangsa perbuatan itu menafikan ia berlaku.
Saya telah memutuskan cara paling berkesan untuk menanganinya
adalah dengan membentangkan beberapa bahan,
bahan grafik seksual yang kami rampas dari rumah Michael Jackson.
Dua buku diperkenalkan oleh pihak pendakwa.
Salah satunya ialah Boys Will Be Boys!
Satu lagi, saya akan tutup gambar kulitnya,
yang berjudul The Boy, a Photographic Essay.
Dalam buku-buku ini, anda nampak budak lelaki bogel baring di atas batu,
budak lelaki bogel makan pisang, budak lelaki bogel saling menyentuh.
Tiba-tiba, anda boleh lihat Wade Robson yang duduk kaku di kerusi saksi,
menunduk.
Tingkah lakunya terus berubah.
Buku-buku itu jelas memberi kesan kepadanya.
Saya tertanya-tanya,
pernahkah Michael Jackson tunjuk kepadanya?
Ron Zonen, pendakwa raya, dengan hebatnya
mengubah saksi ini untuk menjadi saksi bagi pihaknya.
Matlamat saya adalah untuk membuatkan juri rasa tidak selesa.
Saya mahu juri duduk di situ dan berfikir,
"Saya tak mahu anak saya tidur sekatil dengan lelaki
yang rasa bahan sebegini menarik atau menggoda."
Saya rasa seperti perut saya dirempuh kayu.
Keterangannya hanya kira-kira dua jam, tapi impaknya begitu besar, Nancy.
Pendakwaan berjaya membuat kemajuan.
Cukup atau tidak? Itu terpulang kepada juri.
Selama dua minggu berikutnya,
Tom Mesereau membawa juri meneliti setiap bukti yang mustahak,
setiap saksi penting.
Mereka panggil 50 saksi dalam masa lebih dua minggu.
Banyak perkara mengarut dalam perbicaraan ini
yang disangkalkan lagi oleh saksi kami.
Peguam utama Jackson, Tom Mesereau, cuma berkata, "Pihak pembela selesai."
Michael Jackson mengaku tidur dengan kanak-kanak,
tapi adakah bintang 46 tahun itu pencabul kanak-kanak?
Kini juri di Santa Maria, California, perlu menjawab soalan tersebut.
Selepas tiga bulan mendengar keterangan,
juri dalam perbicaraan Michael Jackson akan mula berbincang pada hari Jumaat.
Tak bersalah!
- Michael! - Tak bersalah!
Michael tak bersalah!
Saya gementar.
Kami terus membuat undian.
Bilangannya hampir seri
antara juri yang fikir dia bersalah dengan tidak bersalah.
Ia perlu dibuktikan melampaui keraguan munasabah.
Bolehkah anda meragui ia terjadi?
HARI PERTAMA PERBINCANGAN
Mereka sudah berbincang selama tiga hari.
Semakin lama, ia mungkin bermakna mereka berbalah tentang beberapa isu.
Emosi memuncak.
Ada yang menjerit, menangis dan memekik.
Orang di luar boleh dengar kami.
Seluruh dunia, semua orang sedang memerhati.
Media juga masuk campur.
Kami amat tertekan.
Laungan yang ketara dalam komuniti Afrika-Amerika sekarang,
mereka tidak percaya Michael Jackson dilayan dengan adil.
Michael Jackson, di hadapan juri
yang kebanyakannya berkulit putih dan konservatif,
mungkin akan didapati bersalah.
Ingat semula gambar tangkapan.
Ingat semula tariannya di atas SUV.
Ada 10 pertuduhan terhadap Michael Jackson.
Ingat semula semua dakwaan.
Perkara penting bagi pihak pendakwa ialah gambaran besar dan kata,
"Ada corak di sini. Bukan budak lelaki ini saja.
Ini modus operandinya."
Melihat pertuduhan yang dia dihadapi, peluangnya sangat tipis.
HARI KE-5 PERBINCANGAN
Juri ada di dalam bilik di sana.
Mereka perlu sepakat, tapi saya rasa lambat lagi.
Kes ini agak rumit.
Hari demi hari, semakin ramai peminat berkumpul.
Diane berapi-api!
Kami tak perlukan air! Biar betina itu terbakar!
Situasi di situ amat tegang.
Hentikan pemangsa kanak-kanak!
Masalahnya Michael berkulit Hitam.
Apa yang keluar dari mulutnya tentang tidur dengan budak lelaki?
Entah macam mana kamu didik anak.
Tak semestinya dia buat.
Kamu akan masuk neraka dengan Michael Jackson.
Tak bersalah!
Saya takkan kata kami cemas.
Saya akan kata kami berdoa.
Kami percayakan juri. Kami serahkan kepada mereka.
Michael tak bersalah!
Lambat-laun, seseorang akan keluar dari bilik itu
dengan satu pengumuman.
Kami minta bailif beritahu hakim, "Kami tak sepakat.
Apa patut kami buat?"
Hakim kata, "Tak, kita takkan isytiharkan perbicaraan tidak sah.
Kamu perlu selesaikannya."
Inti pati kes ini ialah,
anda percaya budak-budak yang menuduh?
Percaya dakwaan ibu mereka
bahawa mereka dikurung di Neverland?
HARI KE-7 PERBINCANGAN
Ini berita terbesar abad ini, jadi kami perlu melaporkannya.
Kami nak tahu, di mana Gavin?
Kami ikut Gavin. Dia tak tahu kami ada di situ.
Guna kanta panjang.
Pada pandangan pertama, ia cuma gambar Gavin Star membeli snek.
Mungkin mahu menonton filem.
Semasa keluar dari kedai,
mereka memandang ke arah TV yang dipasang pada siling.
Berita terkini.
Juri di Santa Maria membuat pengumuman bahawa keputusan telah dicapai.
Ada keputusan dalam kes Jackson. Begitulah dia melihatnya.
Kami di sana pada waktu itu.
Bukan gambar yang gembira. Dia nampak takut.
Mereka naik basikal dan mengayuh sepantas mungkin.
Ada keputusan. Saya diberitahu ada keputusan.
Jadi, dengan rasminya, pada pukul 1.30 tengah hari waktu Pasifik,
keputusan kes Michael Jackson akan diumumkan.
Semua orang terkejut.
Jantung saya berdegup kencang.
Juri terdiri daripada 12 orang.
Jika seorang pun menyatakan keraguan munasabah
terhadap mana-mana tuduhan, dia akan dibebaskan.
Syerif kata, "Saya nak kamu tahu,
apabila kawan kamu didapati bersalah,
kami akan bawa dia keluar dari bilik mahkamah dengan cepat
sampai kamu tak sedar."
Saya tersentak.
Dia tahu sesuatu yang saya tidak tahu.
Michael Jackson akan didapati bersalah.
Keputusan juri akan dibacakan apabila dia tiba di mahkamah.
Ini konvoi keretanya, dirakam secara langsung dari helikopter.
Hidup Michael bergantung pada keputusan juri.
Dia terkejut.
Saya jumpa ayat dalam Bible, Isaiah 41,
dan saya beri kepada ibunya, Katherine.
Saya suruh dia baca.
"Jangan takut, kerana Aku bersamamu.
Jangan cemas, kerana Aku Tuhanmu.
Aku akan menguatkan dan menolongmu.
Aku akan melindungi dan menyelamatkanmu.
Orang yang marah terhadapmu akan kalah dan dipermalukan.
Akulah Tuhanmu, Aku yang menguatkanmu dan berfirman,
'Jangan takut, Aku akan menolongmu.'"
Sekejap.
Saya terkenang semula.
Saya terkenang semula waktu itu.
Michael Jackson akan mengetahui nasibnya sebentar lagi.
Selepas lebih 60 hari keterangan, testimoni
dan kelewatan ke mahkamah.
Lebih kurang 50 minit lagi.
Siaran langsung.
Juri akan mengeluarkan keputusan.
Michael!
Anda boleh lihat pasukan Michael Jackson tiba di mahkamah.
Ramai peminat dan media, semuanya berasak-asak.
POLAND SAYANG MIKE
Ini mungkin kali terakhir
Michael Jackson akan bebas untuk masa yang lama.
Saya ingat wajahnya.
Saya begitu terharu.
Jalannya perlahan, seakan-akan perarakan kematian.
Wajahnya kosong.
Tiada emosi langsung.
Dia macam zombi yang tidak berperasaan.
Suapan audio langsung yang hakim izinkan.
Kita akan mendengarnya pada masa yang sama.
Juri sedang menuju ke bilik juri.
Diane Dimond, baris satu.
Setiap otot dalam badan saya tegang
kerana selepas berbulan-bulan, akhirnya, ia akan tamat?
Sama ada anda menyokongnya atau menentangnya,
semua orang nampak gelisah.
Semua peguam berdiri.
Michael Jackson berdiri, menunggu keputusan dibacakan.
Kami semua memasang telinga.
Perkataan pertama, audio pertama yang kami dengar dari dalam mahkamah.
Mikrofon dihidupkan.
Rakyat Negeri California, plaintif, lawan Michael Joe Jackson, defendan.
Keputusan pertuduhan pertama.
Kami, juri dalam kes yang disebut,
mendapati defendan tidak bersalah atas konspirasi
seperti dakwaan dalam pertuduhan pertama.
Keputusan pertuduhan kedua.
Tidak bersalah melakukan perbuatan lucah terhadap kanak-kanak.
Keputusan pertuduhan ketiga.
Michael Jackson kini bebas.
- Ya! - Keputusan pertuduhan ke-10.
Tidak bersalah kerana menyediakan alkohol.
Tidak bersalah untuk semuanya.
Michael dibebaskan. Saya dah cakap.
Michael Jackson dianiaya dan tidak melakukan jenayah.
Ia terbukti hari ini.
Mereka bersorak di luar. Kami dengar dari dalam mahkamah.
Saya hilang kawalan.
Saya tidak berhenti menangis kerana ia mengharukan.
Saya ingat saya menangis.
Saya gembira tapi saya tak mampu buat apa-apa lagi.
Saya pengsan.
Saya diletakkan di atas pengusung.
Walau apa pun,
Michael tidak bersalah dan dia disayangi.
Tiada bukti! Tak bersalah!
Ia sukar diterima. Tidak bersalah.
Bukannya tidak buat,
tapi tidak bersalah atas tuduhan yang dihadapkan kepadanya.
Pada akhir pengalaman itu,
saya rasa pihak pendakwa tidak menjalankan tugas dengan baik.
Saya rasa pihak pendakwa menjadikan kes itu sangat rumit
dengan menambah tuduhan konspirasi.
Dia tidak bersalah. Sejak dulu.
Peguam bela, Tom Mesereau kata,
"Jika anda ragu-ragu tentang keluarga yang menuduh Jackson,
anda mesti bebaskan dia," dan itu yang juri buat.
Ada dua perkataan yang saya tak mahu dengar,
iaitu "tidak bersalah".
Ia saat paling buruk bagi pendakwa jika mendengar "tidak bersalah".
Tapi itulah yang terjadi.
Kami profesional. Dia tidak bersalah.
Juri sudah buat keputusan. Itu saja. Selesai.
Saya tengok Michael Jackson. Dia tidak teruja atau gembira.
Dia berpaling kepada Tom Mesereau, tertanya-tanya apa yang berlaku.
Tom Mesereau terpaksa berbisik di telinganya, "Hei, kita menang."
Saya berpaling dan melihat Michael Jackson memandang saya.
Dia kata, "Terima kasih,"
dan tunduk kepada saya.
Saya fikir, "Saya cuma menjalankan tugas."
Saya jumpa Michael.
"Tahniah, Mike, awak menang."
Dia beri pandangan yang kosong.
Perbicaraan sukar baginya.
Saat-saat yang memalukan,
penuh kesengsaraan, rasa malu, kesakitan fizikal.
Ini bukanlah hari yang anda mahu raikan dengan gembira.
Dia masuk kereta.
Suasana agak senyap.
Saya nampak dia bersandar begini
dan menghela nafas.
Saya rasa dia mula sedar,
"Dah selesai.
Aku boleh balik.
Aku bebas."
Saya ada tanggapan yang idealistik.
Dia sudah dapat meneruskan kehidupannya.
Orang yang menyedarkan saya ialah pengurusnya, Frank DiLeo.
Dia pusing dan kata kepada saya,
"Awak tak faham."
Saya tanya, "Apa?"
Dia kata, "Perbicaraan ini menghancurkan hidup Michael.
Dia takkan pulih daripada ini."
Kata-katanya membuka mata saya.
Saya fikir, "Ya Tuhan, betul katanya."
Michael tahu ada ramai orang yang rasa dia bersalah,
walau apa pun keputusannya.
Aspek utama kes ini ialah keterangan budak lelaki tersebut,
adik lelakinya dan ibunya.
Jelas sekali, semua 12 juri menolak keterangan itu.
Gavin hanya sebut berulang-kali,
"Mereka tak percaya.
Kenapa mereka tak percaya saya?"
Begitulah sifatnya. Dia rasa seperti dia gagal.
"Kenapa mereka tak percaya?"
…dalam kes ini mendapati defendan tidak bersalah atas konspirasi…
Orang ramai terus mempersoalkan, adakah dia bersalah?
Atau tidak bersalah?
Walaupun perbicaraan ini tentang Michael Jackson
dan tuduhan mencabul,
tapi ini juga perbicaraan tentang obsesi Amerika dan obsesi dunia.
Michael Jackson menggegarkan dunia muzik.
Albumnya masih nombor satu selepas 57 minggu dalam carta.
Obsesi kita terhadap kemasyhuran, selebriti dan status,
berlawan dengan syak wasangka terhadap ikon kita.
Dia agak pelik.
Semua perkara itu bertembung dalam perbicaraan ini.
Bintang terkenal dan kontroversial berjuang habis-habisan.
Khabar angin disemarakkan oleh tabloid dan obsesi.
Setiap kali kita menonton rancangan tabloid,
atau setiap kali kita membaca majalah tabloid,
itu umpama minyak yang dituang ke atas bara
Michael Jackson.
Kita perlu membuat penilaian.
Apa yang kita percaya?
Apa yang kita tidak percaya?
Akhirnya, kita terpaksa menilai diri sendiri.
Saya tak pasti kita suka apa yang kita lihat.
MICHAEL JACKSON MENINGGAL DUNIA EMPAT TAHUN KEMUDIAN.
KELUARGA ARVIZO TIDAK PERNAH MEMBUAT KENYATAAN UMUM SEJAK PERBICARAAN.
MUZIK MICHAEL JACKSON TERUS MENJANGKAU GENERASI BARU
DAN MEMBERI INSPIRASI DI SERATA DUNIA.
DIA MASIH DIANGGAP SEBAGAI RAJA POP.
Terjemahan sari kata oleh Liyana Osman